Հաղթողներին ընտրելիս ժյուրիի անդամներն առաջնորդվել են հստակ սահմանված չափորոշիչներով: Հաշվի են առնվել օրենսդրական նյութերին տիրապետելը, դրանց ճիշտ կիրառելը, ժամանակի կառավարումը և այլն: Երկրորդ տեղին արժանացած մասնակիցը Եվրոպական կրթական տարածաշրջանային ակադեմիայի երկրորդ կուրսի ուսանողուհի Ռուզաննա Գզիրյանն է: «Առաջին անգամն է, որ մասնակցում էի նման մրցույթի: Սպասում էի, որ կանցնեմ բանավոր փուլ, բայց որ մրցանակային տեղ կզբաղեցնեմ՝ չէի սպասում: Իմ զեկույցի շրջանակներում խոսել եմ իրավաբանական ընկերությունների, դրանց կառավարման հիմնախնդիրների և, թե որ գործոններն են ազդում դրանց զարգացման վրա»: